ดอกบัวขาว

ดอกบัวขาว บทประพันธ์ของคุณชาตบุษย์ "การเสียสละ ทำให้เรามีความสุขและอิ่มใจ ผลลัพธ์ของมันอาจจะต้องรอนาน แต่มันก็คุ้มค่า แทนที่เวลาเราตายร่างกายจะกลายเป็นธุลี กลับกลายเป็นดอบัวขาวที่ใช้บูชาพระ" ตำนานการกำเนิด ดอกบัวขาว มาจากเศรษฐีนีสาว ผู้มีจิตใจงดงาม เธอเสียสละทรัพย์สินทุกอย่างให้แก่ผู้ยากไร้ จนเธออดอาหารเสียชีวิตอยู่ริมบึงน้ำ ร่างกายของเธอกลายเป็น ดอกบัวขาว สวยพิสุทธิ์ที่ใช้บูชาพระ เช่นเดียวกับ อรนุช หญิงสาวสวยผู้มีจิตใจสะอาดบริสุทธิ์ราว ดอกบัวขาว เธอเสียสละทุกอย่างให้กับพี่น้องร่วมบิดา แม้แต่หัวใจรักของตัวเอง แต่ความเสียสละของเธอดูเหมือนจะจบสิ้นต่อเมื่อชีวิตของเธอจบลงเท่านั้น

ดอกบัวขาว บทประพันธ์ของคุณชาตบุษย์ จากนวนิยายได้ถูกนำมาสร้างเป็นละครโทรทัศน์ โดยค่ายกันตนา ออกอากาศทางสถานีโทรทัศน์สีกองทัพบกช่อง 7 เริ่มออกอากาศวันที่ 9 กันยายน พ.ศ. 2552 และอวสานในวันที่ 15 ตุลาคม พ.ศ. 2552 ออกอากาศทุกวันพุธ-พฤหัสบดี เวลา 20.20 น. โดยมีองค์ประกอบและรายละเอียดดังนี้เรื่องนี้กล่าวถึงชีวิตของเด็กสาวคนหนึ่งที่ชื่อ“อรนุช” ลูกสาวของอภิชาติกับชบา คนใช้ในบ้าน โดยที่อภิชาติมีสุชาดาเป็นภรรยาอยู่แล้ว และมีลูกกับสุชาดาชื่อว่า“กุลธิดา”หรือน้อย ทำให้สุชาดาโกรธและเกลียดชบากับนุชมาก และสอนน้อยให้เกลียดชบากับนุช สุชาดาและน้อยคอยกลั่นแกล้งนุชอยู่เสมอ โดยที่น้อยไม่เคยทำอะไรผิด แต่นุชกลับโดนลงโทษแทน โดยอภิชาติไม่ได้ให้ความสนใจนุชเท่าที่ควร ภายหลังชบาได้ล้มป่วยหนักและได้สั่งเสียให้นุชรักพี่ๆน้องๆให้มากๆ โดยเฉพาะกับน้อยเพื่อเป็นการไถ่บาปที่เคยเป็นเมียน้อยของอภิชาติ นุชรับปากแม่ทุกอย่างก่อนชบาจะสิ้นใจไป

นุชเติบโตมาพร้อมกับแก้วน้องสาวของเธอ เธอรักน้องสาวมากกว่าสิ่งใด และน้อยก็คอยหาเรื่องนุชมาตลอด และนุชก็ถูกสุชาดาลงโทษทุกครั้ง แต่นุชไม่เคยปริปากบ่น เพราะเป็นคำขอครั้งสุดท้ายของแม่ นุชและแก้วถูกเลี้ยงมาแบบคนใช้คนหนึ่งในบ้าน โดยมีรำเพยยายของทั้งคู่เป็นผู้ดูแล

ครอบครัวเทพทัตกับครอบครัวศราชัยสนิทสนมกันมานานมาก ทำให้ พนา ศวัส น้อย นุช และแก้ว เป็นเพื่อนเล่นกันมาตั้งแต่เด็กๆ พนาแอบชอบนุชมาตั้งแต่เด็กๆ แต่น้อยก็ชอบพนาเช่นกัน พอโตขึ้นทุกคนก็สอบติดมหาวิทยาลัยเกษตรศาสตร์กันทุกคน ยกเว้นแก้วที่ยังอยู่ม.5 พนาตั้งใจสอบเข้ามาเรียนขณะเดียวกับนุชเพื่อที่จะใกล้ชิดนุช ต่อมานุชก็พบกับรังสี เพื่อนสมัยเด็กๆ พ่อของรังสีเคยเป็นคนสวนอยู่บ้านเทพทัต แต่ถูกไล่ออกจากบ้านไปนานแล้ว รังสีก็แอบชอบนุช ด้วยความสนิทกัน ทำให้นุชมาติวหนังสือให้รังสีบ่อยๆ จนทำให้พนาหึงและคอยกีดกันกันนุชกับรังสีอยู่เรื่อยๆ

ภายหลังศวัสกำลังแอบชอบนุชอยู่เหมือนกัน ก็รู้ว่าพนาก็ชอบนุชอยู่ไม่น้อย ก็เลยไม่กล้าบอกนุชว่าตนชอบนุช โดยพนาเข้าไปทำความสนิทกับน้อยเพราะอยากใกล้ชิดกับนุช จนทำให้น้อยเข้าใจว่าพนาชอบตน น้อยจึงไปไหนมาไหนกับพนาอยู่บ่อยๆ

นุชขยันเรียนอย่างเดียว แต่ก็พบปัญหาอีกมากมายเช่น แก้วแอบหนีไปเที่ยวกลางคืนและปัญหาต่างๆที่น้องสาวคนนี้หามาให้ ในบางครั้งสุชาดาก็กลั่งแกล้งเพื่อไม่ให้นุชไปเรียนจนเกือบเสียการเรียน แต่เพราะคำที่อภิชาติสอนลูก ว่าการศึกษาคือสิ่งที่จะยกระดับชีวิตตนเอง ทำให้นุชอดทนกับปัญหาต่างๆ และสนใจกับการเรียน ความพยายามของนุชเป็นผล นุชได้เกียรตินิยมเมื่อจบปริญญา ทำให้อภิชาติเริ่มภูมิใจในตัวนุช

เมื่อหลังจากที่ทุกคนเรียนจบ พนาก็ขอหมั้นนุช บ้านเทพทัตและศราชัย ต่างก็งงงัน เพราะคิดว่าพนาเป็นแฟนกับน้อย น้อยร้องไห้เสียใจอย่างมาก หาว่านุชแย่งคนรักของตนไป นุชปฏิเสธแต่ไม่มีใครเชื่อ ทำให้น้อยเกลียดนุชมาเป็นทวีคูณ

พอถึงวันหมั้นนุชก็ปฏิเสธและบอกว่าไม่เคยรักพนา พนาเสียใจมาก ภายหลังศวัสก็เริ่มตามจีบนุช ทำให้พนาหึงและหันไปควงน้อยออกงานและบอกว่าน้อยเป็นแฟนของตน ทำให้นุชรู้สึกตัวว่าตนรักพนา นุชเจ็บปวดและนุชก็หนีออกจากบ้านเพื่อหนีความจริงไปอยู่ต่างจังหวัดและได้พบกับรังสีอีกครั้งซึ่งรังสีลาออกจากมหาวิทยาลัยมาช่วยโรงเรียนในเขตนี้แต่พนาก็มาพบนุชโดยบังเอิญทำให้พนาหึงนุชกับรังสีจึงท้ารังสีต่อยกันและลงเอยด้วยการเป็นเพื่อนกันหลังจากนั้นพนากับนุชก็ได้เสียกันจนนุชตั้งท้อง

ความรักของนุชและพนาจะลงเอยได้อย่างไร เมื่อคำสัญญาที่ให้ไว้กับชบาว่าให้เสียสละให้น้อยทุกอย่าง นุชยอมเสียสละแม้แต่คนรักของตนเองให้แก่น้อย โดยไม่สนใจว่าตนเองจะเจ็บปวดเพียงใด บทพิสูจน์ความรักของพนาและนุชจึงเริ่มขึ้น